  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Нимысьтыз ожгар ужрадэ пыриськем 300-лэсь трос адями Удмуртиысь эмъюртъёсын эмъяськизы яке реабилитаци ортчизы. Со сярысь улсовыл тӧролэн но кивалтэтлэн пресс-службазы ивортӥз. Та дырлы 187 адями стационарын эмъяськиз, 117 мурт юрттэт амбулаторно басьтӥз. « Котькуд учырез мин нимаз эскерыны тыршиськом. Вань эмъюртъёсын нимысьтыз огар ужрадэ пыриськисьёс но соослэн семьяоссы понна «вож коридор» радъямын. Адями регистратурае вазиськыны но юрттэт нырысь басьтыны быгатэ » Сергей Багин, Удмуртиысь тазалыкез утёнъя министрлэсь ужзэ быдэсъясь Озьы ик ожграчиос психологи юрттэт басьтыны быгато. Тегъёс: тазалыкезутён нимысьтызужрад Удмуртия  